ISIGIDIMI SAMAXOSA, JANUARY 1, 1871.

11

niyenze nkulu ngokwazi enikuzuzileyo okungapezulu.

Kwabavelayo balamaxesha, abasezimfu- ndweni, bako abangasibaliselayo indawo zembali zase England, nezase Scotland, imfazwe ebezike zabambana ngazo ezo zizwe ixesha elide. Bako abawaziyo amagama O-Wallace, no Bruce, no Crom­well, no Wellington. Bako abangake basicapulele indawo nakwimbali zezingapaya intlanga, ezibe zingoma Roma noma Grike. Kunjalonje ezasekaya izinto abazazi. Ngati abanyamekele nokuzixelelwa, Kodwake ngekungabi njalo. Ngebengati bezazi, bezifunda ezabanye izinto, bangazazi, bangazifundi ezasekaya izinto.

Ndihlabake umkosi, kuyo yonke into engumxosa, ekwaziyo ukuteta nepepa, nekwaziyo ukupata usiba. Ndihlaba umkosi *wamavo* ezinto zamaxbsa zakudala. Umkosi wa mavo ezinto zakwa Ngqika, ndiwuhlaba kuma Ngqika. Aweza kwa Ntinde, ndiwuhlaba ku Mantinde. Kwi Midange aweza kwa Mdange, ku Mambalu, awezase Mambalwini, ku Magqunukwebe, awezase Magqunukwebeni, kono Ntshinga aweza kwa Nontshinga izinto, ku Mngcangatelo, awezase Mngcangatelweni, ku Magcaleka, awezakwa Gcaleka izinto. Abantu abanokuxela into, boyixela kwipepa ekutiwa *Sisigidimi.* Ndobona, ndoyilondoloza. Nakuyibala ngenteto ya Maxosa; kanye ngaleyo niyi xelelwa ngayo, zingwevu zohlanga ezisekoyo. Eyasezikolweni inteto iyalahleka. Kwi *Sigidimi* sika November, uti umfo osixelela ezase Mampondweni—*“Nditemba* ukuba kusaza kubako abafayo ngayo le ngxabano!” Lontoke yintoni? Kwaka kwa *tenjwana* ukufa kwabantu ? Lomfo ubale lamazwi unga Amampondo, na Maxesibe angabulalana kuti tu. Abantu abadyavuza benjenje ukuteta abayifundi, bayiqonde inteto ya Maxosa. Kulomkosi ke ndiwuhlabayo ndifuna ukuba icokiswe inteto ekubalweni kwayo—oko kukuti— ibalwe ngoko abaniniyo, bayiteta ngako.

Aboke ndibahlabela lomkosi, ndiya kubaqalela, ngokubanxibelelela *Umlibo we* Nkosi za Maxosa. Ukuzalana kwazo kunye, noko zizizizwe ngezizwe.

U-Xosa, wazala—

U-Tshawe, owazala— U-Sikommo, owazala— U-Nkosi yamntu, owazala— U-Malangana, owazala— U-Ncwamma, owazala— U-Togu, owazala— U-Tshiwo, owazala— U-Palo, owazala— U-Gcaleka, owazala— U-Kawuta, owazala— U-Hintsa, owazala— U-Sarili, ozele— U-Sigcawu.

Umdange, wazala— U-Mahote, ozele— U-Funo, no Mantla; waza U-Funo, wazala—

U-Tola; wati

U-Mantla, wazala— U-Botomani.

Loke ngumlibo opambili we Nkosi za
Maxosa.

Amararabe akukunene komzi ka Palo,
kuba U-Gcaleka, no Rarabe, no Langa,
ngamadoda ka Palo.

U-Rarabe ke wazala—
U-Mlawu, owazala—
U-Ngqika, ozele—
U-Sandile.

U-Langa wazala—

U-Nqeno, owazala—
U-Sitokwe, ozala—
U-Sandile.

Ezike zinkosi za Mambalu, zomzi ka
Palo. Omnye umzi ka Palo, ka Rarabe
ngowa Mandlambe, kuba U-Ndlambe,
ube ngoka R’arabe, wazala U-Mhala,
ozala—U-Makinana inkulu.

Naba onyana baka R’arabe—inzala
yabo iseko nangoku. U-Mlawu, no
Ndlambe, no Nukwa—bebezalana. U-
Mnyaluza, ebeyedwa kokwabo. U-Nko-
siyane, ebeyedwa kokwabo. U-Hlahla,
ebeyedwa kokwabo. U-Mndi, no Mazwi,
no Kapayi, bebezalana. U-Nzwani, ebe-
yedwa kokwabo. U-Dlawu, no Ngqibe,
no Kibiko, bebezalana. U-Cebo, ebeye-
dwa kokwabo. Yenake ebekunene kuka
R’arabe, wafa esemncinane, kwafakwa
endaweni yake—Umdushane, obekwa ngo-
ka Rarabe, eyedwa kokwabo. Umdusha-
ne uzala U-Siwani.

U-Tshiwo, no Ngconde, no Mdange,
no Hleke, ngamadoda ka Togu.

U-Ngconde ke uzala—
U-Ntinde, ozala—
U-Ngatani, ozala—
U-Mbange, ozala—
U-Cika, ozala—
U-Ngcayiya, no Tshatshu.

U-Ngcayiya wafa, kwazaku lomzi ka
Ntinde kwafakwa U-Tshatshu, ozala—
U-Jan Tshatshu.

Imidange ke ibizizwe zibini. Iyeka Funo, neka Botomani.

Ndisapela apo—ndiyeza,

Ndingu Kokela.

UKUBUBA KUKA ANDREW
IKOLWA LASE PEULENI.

Londodana ibibandezelekile kakulu, imi-
nyaka yomibini. Ngo November kwa
bonakala ukuba zifikile imini zayo zoku-
pela. Ngolwa 22 ku Nov. ndaya endlwini
yayo apo kwakutiwe mandiye kuyibona
kona. Ndati ndakungena yati—“ Ndi-
yemka emhlabeni, nditemba ukuba ndiya
ezulwini. Nakuba ke wena ndikushiya
ngasemva uze undilandele.”

Yati kanjalo—“ Uyayikumbulana la-
mini sasishumayela sobabini kwinduli
etile.” Ndite mna, “ Ewe.” Yati ke—
“Ngoku ndiyavuzwa ngenxa yalomsebe-
nzi,” eteta ukuti umntu akazanga abe
lusizi ngenxa yexesha alicitele emsebenzi-
ni ka Kristu xa sezifikile imini zokugqi-
bela.

Ute kwakungena ezinye izihlobo ezibini
wateta kwa oko ebekubekise kum. Wa-
buza ofayo lowo ukuba U-William Shaw
Kama ukonana. Ute kwakutiwa, akako
“ akwaba ebeko ukuze kenditete naye.
Wandikupa kanzima kwisimo sam sanga-
pambili, ke kungemizamo, nemfundiso
zake enditemba ukuya ezulwini namhla.”

Lite nakuba belingati litshile ilizwi
wacula eliculo liti:—

“ Nkosi yam ubutanda ekulahleni kwam.”
Akuligqiba wati “ Yiyole into esiya kuyi-
teta xa singqonge isihlalo sika Tixo.”

Komnye umhlobo owayeze kumbona
wamxelela ngesimo sompefumlo wake,
waza wandicela ukuba nditandazele isipo
so Moya Oyingcwele, kumsebenzi waba-
fundisi.

Ekuseni satumela umntu wokuya kubi-
za U-William Shaw Kama E-Nxikwebe
ngenxa yokunqwenelwa kwake ngulomntu
ufayo. Samfumana isitunywa eso E Dikeni
waza ke wafika ngexa lesibini, ukumka
komhla. Lendoda ifayo yati yakumbona
“ asikuko nokuba kade ndikufuna, ndiya
vuya ke ufikilenje. Kungemizamo yako
lento ndinetemba lezulu namhlanje. Ha-
mba ke ngoku uye kufuna abanye. Wo-
vuzwa ngokokwenjenjalo kwako.”

Okwam mna ndamangaliswa ndaku-
cinga ukuti, kanene lokutiwa yilendoda
ifayo, makaye kushumayela inguquko
kwabanye, ngunyana wenkosi, obudelileyo
ubukosi efuna ukuze abe ngumshumayeli
we Gospeli.

Umnqweno walendoda wawungowokuti
yanga ingati le Gospeli imvelisele itemba
nokonwaba, yaziwe nangabanye. Waqa-
wuka xa limkayo igala, waqaukela elu-
kolweni luka Kristu.